പുതിയ നേതാവ് പഴയ നേതാവിനെ കെട്ടിപ്പിടിക്കുന്നു, ഇതാണോ കോണ്ഗ്രസിന്റെ ജനസേവനം? വിജയരാഘവന് തിരുവനന്തപുരം: ഡി.സി.സി പുനസംഘടനയുമായി ബന്ധപ്പെട്ട കോണ്ഗ്രസിലെ തമ്മിലടിയില് നേതാക്കളെ പരിഹസിച്ച് സി.പി.എം ആക്ടിങ് സംസ്ഥാന സെക്രട്ടറി എ. വിജയരാഘവന്. പ്രതിപക്ഷത്തിന് ഗ്രൂപ് തര്ക്കവും പരസ്പര തര്ക്കവും മാത്രമാണുള്ളത്. ജനങ്ങളുടെ പ്രശ്നങ്ങള് ചര്ച്ച ചെയ്യാന് സമയമില്ലെന്നും വിജയരാഘവന് മാധ്യമങ്ങളോട് പറഞ്ഞു.വമ്ബിച്ച ഗൃഹസന്ദര്ശനം മാത്രമാണ് കോണ്ഗ്രസില് നടക്കുന്നത്, പുതിയ നേതാവ് പഴയ നേതാവിനെകണ്ട് കെട്ടിപ്പിടിക്കുകയാണ്. ഇതാണോ ജനങ്ങള്ക്കായുള്ള ഇവരുടെ സേവനമെന്നും വിജയരാഘവന് ചോദിച്ചു.കഴിഞ്ഞ ദിവസം പ്രതിപക്ഷ നേതാവ് വി.ഡി. സതീശന് കോണ്ഗ്രസിലെ പ്രശ്നങ്ങള്ക്ക് പരിഹാരം നേടി മുതിര്ന്ന നേതാക്കളായ ഉമ്മന് ചാണ്ടിയെയും രമേശ് ചെന്നിത്തലയെയും പുതുപ്പള്ളിയിലെയും ഹരിപ്പാട്ടെയും വീട്ടിലെത്തി കണ്ടിരുന്നു. ഇതിനെ പരിഹസിക്കുകയായിരുന്നു വിജയരാഘവന്.